Document ID: 32004R1598

UREDBA KOMISIJE (ES) št. 1598/2004
z dne 10. septembra 2004
o ukinitvi lova na krilatega romba za plovila, ki plujejo pod portugalsko zastavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o možnosti ribolova in s tem povezanih pogojev za določene staleže rib in skupine staležev rib za leto 2004, ki veljajo v vodah Skupnosti, in za plovila Skupnosti v vodah, za katere veljajo omejitve ulova (2), določa kvote za krilatega romba za leto 2004.
(2)
Za zagotovitev izpolnjevanja določb o količinskih omejitvah ulova staleža, za katerega velja kvota, mora Komisija določiti datum, od katerega se šteje, da je ulov plovil pod zastavo države članice izčrpal dodeljeno kvoto.
(3)
Po podatkih, sporočenih Komisiji, je ulov krilatega romba v vodah območij ICES VIIIc, IX, X, CECAF 34.1.1 (vode ES) s plovili, ki plujejo pod portugalsko zastavo ali so registrirana na Portugalskem, dosegel dodeljeno kvoto za leto 2004. Portugalska je prepovedala ribolov tega staleža od 14. junija 2004. Zato se upošteva ta datum -
SPREJELA NASLEDNJO UREDBO:
Člen 1
Za ulov krilatega romba v vodah območij ICES VIIIc, IX, X, CECAF 34.1.1 (vode ES) s plovili, ki plujejo pod portugalsko zastavo ali so registrirana na Portugalskem, se šteje, da je izčrpal Portugalski dodeljeno kvoto za leto 2004.
Ribolov krilatega romba v vodah območij ICES VIIIc, IX, X, CECAF 34.1.1 (vode ES) je za plovila, ki plujejo pod portugalsko zastavo ali so registrirana na Portugalskem, prepovedan. Prav tako je prepovedano skladiščenje v plovilu, pretovarjanje in iztovarjanje staleža, ki so ga ta plovila ulovila po datumu začetka veljavnosti te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 14. junija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. septembra 2004

Labels: 18
6